Tríggir fiskimenn doyðu eftir samanstoyt út fyri Spania Tríggir fiskimenn doyðu og tveir eru ikki afturíaftur komnir eftir ein samanstoyt út fyri sponsku strondini í gjár. Spanski trolarin Mar de Marin stoytti saman við bilferjuna Baltic Breeze, sum svenska reiðaríið Wallenius Lines eigur. Samanstoyturin hendi í áarmunnanum av Vigo-ánni. Fimm fiskimenn vórðu bjargaðir av søkkandi trolaranum, men tríggir vórðu funnir deyðir á sjónum, og tveir eru sum nevnt ikki afturíaftur komnir. Baltic Breeze var á veg úr Gibraltar til Vigo eftir bilum. Svenska Wallenius Lines eigur ein flota av 36 ro/ro-skipum og tekur sær serliga av bilaflutningi kring heimin.